cyanic-selkie/wikianc huggingface dataset:
כלבת (סרט)
הצלחה בינלאומית
הסרט זכה להצלחה בינלאומית גדולה. הוא השתתף בלמעלה מ-50 פסטיבלים בכל רחבי העולם ונמכר להפצה בעשרות מדינות. בפסטיבל הסרטים טרייבקה נבחר הסרט לאחד מחמשת הסרטים הטובים של הפסטיבל על ידי העיתונים לוס אנג'לס טיימס, וראייטי, וול סטריט ג'ורנל ועוד. הסרט זכה בפרס "סרט האימה הטוב ביותר" בפסטיבל האימה שבדנוור, קולורדו (בו שפט ג'פרי רדיק, יוצר סדרת "יעד סופי"); פרס "סרט האימה הטוב ביותר" בפסטיבל אימה בבואנוס איירס; פרס "חביב הקהל" בפסטיבל אדינבורו; פרס המבקרים בפסטיבל פנטספורטו הפורטוגזי, וזכה לציון לשבח ואזכורים מיוחדים בכמה פסטיבלים נוספים.
למפרולוגוס קליפטרוס
למפרולוגוס קליפטרוס (שם מדעי: Lamprologus callipterus) הוא מין של דג ממשפחת האמנוניים אשר אנדמי לאגם טנגניקה שבמרכז אפריקה, הגדול באגמי אפריקה. אמנון זה גם משמש כדג נוי ברחבי העולם ומגודל באקווריומים, אם כי הוא בעל אופי קשה לגידול באקווריום והוא נחשב לאגרסיבי. הוא ניזון מחסרי חוליות כמו סרטנים ורכיכות החיות על הקרקעית של האגם.
אורך הדג הזכר 12.4 ס"מ בעוד הנקבה קטנה בהרבה ואורכה רק 4.5 ס"מ. הדג בעל ראש גדול עם שפתיים משורבבות וסנפירי גב, חזה ושת וכן זנב גדולים ומפוארים בצבע אפור-צהבהב עם צידיים מפוספסים בחום. ראש הזכר מכיל כמה פסים כחולים בוהקים ועיניים צהובות עזות. הזכרים גדולים בהרבה מהנקבות עקב מנהגם להציג בזירות החיזור קונכיות של שבלולים אשר לעיתים גדולות מהם והם מעבירים אותם בידי פיהם לשטח ראווה רחב. חלק מהדגים מנצלים את קרוביהם וחוטפים את הקונכיות שלקחו. הנקבות בוחרות את הזכרים ע"פ טיב וגודל הזירה שעליה הם נמצאים. לאחר ההזדווגות הנקבות מחפשות מאורות ומחילות בהם הן מגדלות את הדגים הצעירים.
הזכרים שלא מצליחים להזדווג מסתובבים בחבורות רווקים, לעיתים עד 100 פרטים ועלולות לפגוע בצעירי האמנונים האחרים או באתרי המזון החשובים.
ירון קנר
ירון קנר (נולד ב-1968) הוא יזם חברתי ועורך דין, ראש מרכז הינם לסובלנות חברתית.
ביוגרפיה
ירון קנר נולד בחולון לאב ניצול שואה יליד אוסטריה ולאם ילידת תוניסיה. למד בישיבה התיכונית נתיב מאיר בירושלים ולאחריה בישיבה הגבוהה עטרת כהנים (היום ישיבת עטרת ירושלים). שירת ביחידת המסתערבים "שמשון" בתקופת האינתיפדה הראשונה ולאחר מכן כקצין במילואים. בשנות ה-90 שימש כתב חדשות ברשת ב' של קול ישראל ובין היתר היה הכתב הראשון שדיווח בשידור חי בקול ישראל על כך שנורו יריות לעבר ראש הממשלה דאז, יצחק רבין. מאוחר יותר היה כתב טלוויזיה, בעיקר בתוכנית "יומן" בערוץ הראשון של רשות השידור. כמו כן היה עיתונאי בעיתון ידיעות אחרונות, במוסף "7 ימים".
לאחר עבודתו כעיתונאי פנה לעריכת דין חברתית. כעורך דין שימש מנהל המחלקה המשפטית של עמותת טבקה והוביל מאבקים משפטיים כנגד אפליה פרטית וממסדית של בני העדה האתיופית. בין השאר היה ממובילי המאבק המשפטי בפרשת בית הספר "נר עציון" בפתח תקווה, שכל תלמידיו (מלבד אחד) היו מבני העדה האתיופית.
בשנים 2012–2013 שימש מנכ"ל תחנת הרדיו "קול ברמה" ולאחר מכן מנכ"ל "פנים - איגוד ארגוני יהדות ישראלית". בשנת 2016 ייסד את מרכז הינם לסובלנות חברתית.
קנר הוא בעל תואר שני במשפטים מהאוניברסיטה העברית בירושלים ודוקטורנט לסוציולוגיה באוניברסיטת AMU. מחקרו עוסק בבחינת הכלים לקידום סובלנות חברתית. החל משנת 2021 הוא משמש מרצה בפקולטה למשפטים ובחוג לחינוך במכללה למנהל.
כעיתונאי
כתבות התחקיר שפרסם ב"ידיעות אחרונות" התאפיינו בגישתן האקטיבית, שבה העיתונאי אינו מסתפק בעדויות בלבד להוכחת נשוא תחקירו, אלא מעורב בתחקיר באופן יזום. כך ניסה קנר ליצור כתבות שיתרונן באמינותן הגבוהה.
באותה תקופה שימש קנר כתב חדשות ברשת ב' של קול ישראל. ב-4 בנובמבר 1995 נשלח מטעם הרדיו לסקר את העצרת "כן לשלום, לא לאלימות" שהתקיימה בכיכר מלכי ישראל (היום כיכר רבין בתל אביב). קנר היה הכתב הראשון שפרץ לשידור ודיווח כי נורו יריות לכיוונו של יצחק רבין בזמן שירד במדרגות האחוריות של הבמה לכיוון מכוניתו.
ב-1996 ערך קנר תחקיר על אשפוז בכפייה, שבו הצליח להביא לאשפוזו שלו בכפייה בבית החולים הפסיכיאטרי אברבנאל למשך ארבעה ימים, בעקבות מכתבי תלונה פיקטיביים ששלח לפסיכיאטר המחוזי בתל אביב. בכך הוכיח קנר שהפסיכיאטר המחוזי אינו מבצע את הבדיקות הדרושות בטרם יורה על אשפוז כפוי. בעקבות סדרת כתבות שפרסם בנושא הוקמה ועדת בדיקה במשרד הבריאות ואף שונו חלק מדרישות החוק הנוגעות לאשפוזים כפויים.
גישתו העיתונאית עוררה מחלוקת בשאלת מידת המעורבות הראויה של העיתונאי במושא תחקירו, וכן בשאלות אתיות הקשורות ללגיטימיות ההתחזות והטעיית הרשויות לשם חשיפת מידע בעל חשיבות ציבורית.
בשדה הסובלנות
קנר דוגל בקידום חברה סובלנית באמצעות היכרות משמעותית וארוכה עם האחר. מרכז הינם שאותו ייסד מיישם גישה זו באמצעות מסעות עומק לתוך החברה הישראלית שבהם המשתתפים חיים, לפרק זמן מסוים, "חיים של אחרים". באמצעות שהייה ממושכת בקהילות שונות בחברה הישראלית (חרדים, ערבים, מתנחלים, יוצאי אתיופיה ועוד) ומפגש עם חיי היום יום שלהם מאמינים אנשי מרכז הינם שניתן לקדם יחס אנושי ומכבד בין בעלי זהויות שונות בחברה. בשנת 2016 פגש נשיא המדינה, ראובן ריבלין, את חברי אחת הקבוצות לאחר שסיימו מסע בן ארבעה חודשים רצופים בין קהילות בישראל. הנשיא ציין כי זוהי הדרך להכיר באמת את החברה הישראלית על גווניה.
בשנת 2018 ייסד קנר את בית המדרש באבו גוש. יחודו של בית המדרש הוא בהיעדר "שומרי סף" בפתחו: בהתאם לגישת הינם כל אדם, מכל זהות, מוזמן ללמוד ואף ללמד בו, ודרך הלימוד נחשפים הלומדים לזהויות שונות בחברה.
במסגרת אירועי יום העצמאות ה-71 העניק נשיא המדינה למרכז הינם, שאותו ייסד קנר, את פרס האחדות לשנת תשע"ט. בשנת 2023 יצא לאור בהוצאת ידיעות ספרו (יחד עם פרופ' שחר ליפשיץ ופרופ' אריאל בנדור) "אמנה ישראלית", המציע מתווה לחברה משותפת.
משה ארבל
משה אַרְבֵּל (נולד ב-26 בדצמבר 1983, כ' בטבת ה'תשמ"ד) הוא שר הפנים, שר הבריאות וחבר הכנסת מטעם מפלגת ש"ס. עורך דין במקצועו, בעבר שימש כיועץ המשפטי של מפלגת ש"ס וראש המטה של שר הפנים אריה דרעי. במשך שבועות ספורים כיהן כסגן שר הפנים וסגן שר הבריאות.
קודם כניסתו לחיים הפוליטיים היה מנכ"ל מכון כתר שלום להוצאת כתבי הרב שלום משאש.
ראשית חייו
נולד בפתח תקווה, הרביעי משבעת ילדיהם של אילנה ורחמים ארבל. אביו היה יהלומן במשך שנים רבות, אבל עקב המשבר הגדול בענף בשנת 1991 שינה כיוון ופנה לעשייה ציבורית: היה ממלא מקום יו"ר המועצה הדתית בעיר מטעם מפלגת ש"ס, וכן היה פעיל ב"מרכז תורני יגדיל תורה", המפעיל בתי ספר, ספרייה וכולל לבעלי תשובה.
שירת בפיקוד העורף ביחידה לזיהוי חללים, ובמילואים שירת כתובע צבאי בפרקליטות הצבאית במחוז יהודה ושומרון.
פעילות ציבורית
בין השנים 2006–2013, לאחר פטירת הרב שלום משאש, היה מנכ"ל מכון כתר שלום, המנהל כולל אברכים בו לומדים על פי שיטת הרב משאש, מקיים עבורו טקס אזכרה שנתי ומוציא לאור את כתביו. במסגרת העמותה, יזם את פרס הרב משאש למאמרים תורניים. כמו כן, בשנת 2012, היה ממייסדי עמותת 'דעת שלום' בפתח תקווה, ומאז עמד בראשה. העמותה מנהלת כולל אברכים ובית כנסת, ומעניקה סיוע לנזקקים.
במהלך הכנסת התשע עשרה, היה היועץ המשפטי של מפלגת ש"ס. בנוסף, בין השנים 2014–2016, היה יועץ חקיקה לחבר הכנסת יואב בן צור. במהלך הכנסת העשרים היה ממונה על התיאום בין משרד הפנים והמשרד לפיתוח הפריפריה, הנגב והגליל, עליהם היה ממונה השר אריה דרעי, לבין משרדי ממשלה אחרים. בנוסף, בשנת 2016, מונה לראש המטה של דרעי. בשנה זו הופיע ב"רשימת הצעירים המבטיחים" של העיתון "דה-מרקר".
בשנת 2018, עקב מחלתו של השר לשירותי דת דוד אזולאי, מונה על ידי אריה דרעי לאחראי על המשרד לשירותי דת.
חבר כנסת
בשנת 2019, לקראת הבחירות לכנסת העשרים ואחת, מונה לסגן יושב ראש ועדת הבחירות המרכזית מטעם ש"ס והוצב במקום השביעי ברשימתה. לקראת הרכבת הממשלה הוא הוצב בצוות המשא ומתן הקואליציוני. המפלגה קיבלה 8 מנדטים, ומאז 30 באפריל 2019 הוא מכהן כחבר־הכנסת.
לקראת הבחירות לכנסת ה-23 ארבל הוצב במקום השביעי וכיהן כסגן יושב ראש הכנסת, בנוסף הוא חבר בוועדות הפנים וקידום מעמד האשה.
בתפקידו בכנסת עוסק ארבל בין היתר בהגנה על זכויות אסירים. במהלך הכנסת העשרים וארבע יזם יחד עם חברי הכנסת ינון אזולאי ממפלגתו וגבי לסקי ממרצ חוק שמחייב יידוע שופטים על כבילת עצירים באזיקים באולם המשפט, על מנת למנוע אזיקת עצורים שלא לצורך.
באוגוסט 2022 דורג בפַּרלמטר של "שקוף" וזכה בתואר שיאן השאילתות בכנסת ה-24.
בבחירות לכנסת העשרים וחמש הוצב במקום ה-6 ברשימת ש"ס לכנסת, ונבחר במסגרתה לכהן בכנסת ה-25. לאחר בחירות אלו, נבחר לכהן כסגן שר הפנים וסגן שר הבריאות בממשלת ישראל השלושים ושבע.
שר הפנים והבריאות
בחודשים מאי - יוני 2023 רתם את משרד הפנים למבצע 'מרתון דרכון' שבו הוסבו ארבעת הלשכות הגדולות של רשות האוכלוסין וההגירה לטיפול במשבר הדרכונים בלבד, מה שהביא להנפקת למעלה מ-400,000 דרכונים בתקופה זו.
משפחה וחיים אישיים
נשוי לקרן ואב לחמישה. הוא מתגורר בכפר גנים בפתח תקווה, ומשמש כמוהל וכרב קהילת בית אליהו שבשכונת אם המושבות בעיר.
אחיו הגדול מוטי הוא מנהל תיכון אמי"ת י' באשדוד, ובעבר ניהל את קריית החינוך של אמי"ת בשדרות. אח נוסף – שמעון – הוא מנכ"ל אולפנת בני עקיבא אמנה בכפר סבא. בן דודו שמעון מעתוק כיהן כמנכ"ל המשרד לשירותי דת.
אלין וגנר
אלין וגנר (בשוודית: Elin Wägner ; 16 במאי 1882 – 7 בינואר 1949) הייתה סופרת, פמיניסטית ופילנתרופית שוודית. לצד פרדריקה ברמר, היא נחשבת לאחת מחלוצי הפמיניזם השוודי, שהשפיעה רבות על ההתפתחות החברתית בשוודיה.
ביוגרפיה
אלין וגנר נולדה למשפחת מורה בעיר לונד. לאחר סיום בית הספר היא עבדה כמורה.
בעקבות אירועי מלחמת העולם הראשונה אלין וגנר הייתה תומכת בתנועות השלום. בשנת 1919 היא הקימה ארגון להצלת ילדים. היא הייתה בין מקימי של ארגון הנשים בשוודיה.
בשנת 1923 היא הייתה בין מקימי ירחון פוליטי Tidevarvet ועמדה בראש המערכת עד לשנת 1927.
את ספרה הראשון היא כתבה בשנת 1907. ספרים של וגנר דנים בזכויות נשים, תנועת השלום וזיהום הסביבה. היא פרסמה ספרים רבים. בשנת 1923 היא זכתה בפרס ספרותי שוודי. עבור ספר ביוגרפי שלה על סלמה לגרלף היא זכתה להיכלל באקדמיה השוודית בשנת 1944. אלין וגנר כתבה תסריטים למספר סרטים.
היא התחתנה בשנת 1910 והתגרשה מבעלה בשנת 1922.
לקריאה נוספת
Sarah Gillian Death: The female perspective in the novels of Fredrika Bremer and Elin Wägner: a comparative study of some central themes, 1985
הפקולטה למדעי החיים ע"ש ג'ורג' ס. וייז
הפקולטה למדעי החיים ע"ש ג'ורג' וייז באוניברסיטת תל אביב כוללת מספר בתי ספר למקצועות מדעי החיים. הפקולטה שוכנת בקמפוס האוניברסיטה ברמת אביב.
מקור השם
הפקולטה קרויה על שמו של ג'ורג' וייז, נשיאהּ הראשון של אוניברסיטת תל אביב.
הספרייה למדעי החיים ולרפואה
ספריית הפקולטה נוסדה בשנת 1953. הספרייה הייתה עצמאית מהאוניברסיטה והייתה ממוקמת באבו כביר עד שנת 1973. בשנה זו עברה הספרייה לבניין הפקולטה לרפואה ומאז משמשת את שתי הפקולטות.
הספרייה עברה למשכנה הנוכחי במאי 1997.
הגן למחקר זואולוגי
נוסד בשנת 1931 ברחוב יהודה הלוי שבעיר ונוהל על ידי יהושע מרגולין עד 1947. לאחר מותו של מרגולין בשנה זו, החל היינריך מנדלסון לנהל את הגן.
הגן עבר למקומו הנוכחי בקמפוס האוניברסיטה בשנת 1981, וחיים בו למעלה מ־220 מיני בעלי חיים.
הגן הבוטני
הגן הבוטני של אוניברסיטת תל אביב הוקם בשנת 1973 ומשמש כמרכז להוראה, למחקר ולמקלט למיני צמחים הנמצאים בסכנת הכחדה.
התיאטרון המלכותי הלאומי
התיאטרון המלכותי הלאומי (באנגלית: Royal National Theatre) הוא בניין ולהקת תיאטרון באזור סאות' בנק שבלונדון.
פעילות
הבניין נמצא מזרחית לגשר ווטרלו ונמצאים בו שלושה אולמות תיאטרון - אולם על שם לורנס אוליבייה, המנהל האומנותי הראשון של התיאטרון; אולם ליטלטון (על שם סר אוליבר ליטלטון, היו"ר הראשון של התיאטרון) ואולם קוטסלו (על שם לורד קוטסלו - ראש מנהלת התיאטראות של סאות' בנק בעת הקמת התיאטרון). את המבנה תכנן האדריכל דניס לאסדון והוא נפתח לקהל בשנת 1976 בשם "התיאטרון הלאומי". השם "התיאטרון המלכותי הלאומי" ניתן לו בשנת 2000.
אולם אוליביה בנוי בסגנון התיאטרון היווני העתיק שבאפידאורוס, והוא מסוגל להכיל 1,160 צופים. אולם ליטלטון מסוגל להכיל 890 צופים ואולם קוטסלו מסוגל להכיל 300 צופים.
בתיאטרון מוצגים מחזות קלסיים של שייקספיר ושל מחזאים אחרים, וכן מחזות מודרניים ומחזות זמר.
לוקה אנטונלי
לוקה אנטונלי (באיטלקית: Luca Antonelli; נולד ב-11 בפברואר 1987) הוא כדורגלן עבר איטלקי ששיחק בעמדת המגן שמאלי.
קריירת מועדונים
אנטונלי נולד מונצה, אביו הוא כדורגלן העבר רוברטו אנטונלי ששיחק במילאן בין משנת עד. אנטונלי התחיל את הקריירה שלו במחלקת הנוער של מונצה ובגיל 17 הצטרף למילאן. ב-8 בנובמבר 2006 ערך את הופעת הבכורה שלו בקבוצה הבוגרת במשחק במסגרת הקופה איטליה נגד ברשה. ב-23 בדצמבר ערך את הופעת הבכורה שלו בסרייה א' במשחק נגד אודינזה.
בינואר חתם בגנואה תמורת 7 מיליון אירו כמחליפו של דומניקו קרישיטו שעזב לזניט סנקט פטרבורג.
ב-11 באוגוסט 2018 חתם באמפולי. ב-5 באוקטובר 2020 שוחרר מהמועדון.
ב-17 בפברואר 2021 אנטונלי חתם במיאמי מאליפות ארצות הברית בכדורגל. ב-10 בנובמבר 2022 הודיע על פרישה מכדורגל.
ב-3 בספטמבר 2010 אנטונלי ערך את הופעת הבכורה שלו בנבחרת איטליה במשחק נגד. לזכותו 13 הופעות בנבחרת ללא אף שער.
צוות פיירבאדס
צוות פיירבאדס (באנגלית: Firebuds) היא סדרת טלוויזיה אמריקאית בהנפשה ממוחשבת שנוצרה על ידי קרייג גרבר, בהפקת Electric Emu Productions ו-Disney Television Animation. הסדרה עלתה לראשונה בדיסני ג'וניור ב-21 בספטמבר 2022. בינואר 2023 חודשה הסדרה לעונה שנייה. ביוני 2023 הסדרה חודשה לעונה שלישית.
עלילה
בו והכבאית פלאש מצטרפים לחבריהם בעזרה לזולת, בעולם שבו רכבים מדברים ומשחקים יחד עם בני האדם שנוסעים בהם.
מדבבים
בימוי הדיבוב העברי נעשה על ידי תמי ברק ומייה קדוש, והופק על ידי עדי וולוצקי.
ג'וזפין סאנדסטרום
יוספין סאנדסטרום (בשוודית: Josefine Sundström; נולדה ב-6 בספטמבר 1976) היא מנחת טלוויזיה, זמרת וסופרת שוודית.
ביוגרפיה
סאנדסטרום נולדה במחוז סטוקהולם, היא למדה בלט בבית הספר המלכותי לבלט של סטוקהולם (Kungliga Svenska Balettskolan).
ב-1999 השתתפה במלודיפסטיבלן כחלק מלהקת הבנות "Ai".
ב-2001 הנחתה את המלודיפסטיבלן ובאותה שנה מסרה את תוצאות הניקוד של שוודיה באירוויזיון.
ב-2002 ו-2007 הנחתה את תחרות המוזיקה לילדים "Lilla Melodifestivalen" וב-2002 הנחתה גם את הגרסה הכלל סקנדינבית של התחרות "MGP Nordic".
ב-2005 הנחתה ויזמה את תוכנית הילדים "Klara, färdiga, gå!", באותה שנה גם השתתפה כשחקנית בתוכנית "En decemberdröm".
ב-2008 התמודדה בתוכנית "Stjärnor på is" בה מפורסמים מתחרים ביניהם בהחלקה אמנותית על הקרח.
ב-2010 יצא הספר שכתבה "Vinteräpplen".
ב-2013 הנחתה את טקס הגרלת מיקומי השירים באירוויזיון בבית עיריית מאלמה, באותה שנה היא גם הגישה פרשנות לאירוויזיון עבור הטלוויזיה השוודית.
ספר חגי
חַגַּי הוא אחד מספרי התנ"ך. הוא הספר העשירי בקובץ תרי עשר והוא קודם לשני הנביאים האחרונים המופיעים בו, זכריה ומלאכי. הוא נקרא על שם הנביא המוסר את דבר ה', חגי. הספר מתמקד בעידוד שבי ציון לבנות את בית המקדש השני.
חלוקת הספר
ספר חגי כולל שני פרקים המכילים ארבע נבואות. הנבואה הראשונה מתחילה בפרק א' עם מסירת דברי ה' בידי חגי ומסתיימת בפסוק י' ונאמרה בחודש החמישי. הנבואה השנייה: פרק ב' פסוקים א'-ט'. הנבואה השלישית גם היא בפרק ב' מפסוק י' עד י"ט ונבואה הרביעית חותמת את הספר בפסוקים כ' - כ"ג. שתי הנבואות האחרונות נאמרו באותו יום. כל נבואה היא יחידה עצמאית, אך בין היחידות קיימים קשרים לשוניים ורעיוניים.
נוסח הספר ולשונו
הקשיים בלשון ובסגנון העולים מהספר נובעים לדעת חוקרים מהתהליך בו נמסר ספר חגי. במגילת תרי עשר אשר נמצאה במערות מורבעת בנחל דרגה השתמרו חלקים מהספר. מעטים ההבדלים הקיימים בין המגילה שנמצאה לספר בנוסח המסורה. זמן כתיבת המגילה שנמצאה, מתוארך להמאה ה-2 לפנה"ס ובזמן זה קיים היה נוסחו הסופי של הספר. לעומת זאת קיימים הבדלים בין נוסח הספר לנוסח תרגום השבעים. ייתכן והבדלים אלה הם קשיים אשר עמדו לפני המתרגם עם הקשיים הלשוניים נושאים שזימן לו הכתוב. לעיתים הושמטו מילים וייתכן כי עמדו לפני המתרגם נוסחים שונים ולכן באו הבדלים אלה לידי ביטוי.
על פי הברייתא, ספר חגי נכתב בידי אנשי הכנסת הגדולה: "ירמיהו כתב ספרו, וספר מלכים, וקינות. חזקיה וסיעתו כתבו (ימש"ק סימן): ישעיה, משלי, שיר השירים, וקהלת. אנשי כנסת הגדולה כתבו (קנד"ג סימן): יחזקאל, ושנים עשר, דניאל, ומגילת אסתר. עזרא כתב ספרו, ויחס של דברי הימים עד לו."
הספר נכתב בצורה פרוזאית. לשון הספר לטענת מרדכי זר-כבוד היא "פשוטה ועממית". בספר רבים צירופים כבולים קצרים וביטויים המאפיינים רק את ספר זה. בספר חגי שזורים "צלעות מקבילות", תבניות חוזרות. העברית המקראית טבועה בספר חגי מקורה, בעליית עזרא ונחמיה. העברית בספר אופיינית ללשון הבתר גלותית. שאלות רטוריות רבות מצויות בספר המחזקות את האופי הדיווחי המיוחד לספר. יש הסוברים כי סגנונו של ספר חגי הנע בין שירה לפרוזה תורם לתחושה כי הנוסח משובש. אין בו את הזרימה האופיינית לפרוזה ואין בו את המקצבים האופייניים לשירה.
נבואות הספר
נבואות הספר נאמרות על ידי הנביא ולהן כמה מאפיינים: הן כתובות בלשון המתארת ויכוח בין הנביא לקהל השומעים, מודגשת בהן שליחותו של הנביא חגי בידי ה', אין בנבואות מראות כדוגמת אלו המופיעות אצל יחזקאל וישעיהו והתוכחה היחידה הקיימת בה היא על כך שעם אינו בונה את המקדש. תוכחה זו עומדת במרכז נבואתו.
לשבת בבתיכם ספונים
עם ישראל נמנע מבניית בית המקדש בגלל המצב הכלכלי והנביא דורש מהם לצאת ולבנות את בית המקדש. כיום משתמשים בביטוי כשרוצים לתאר אדם אשר יושב בביתו מבודד ולא בא במגע עם הסביבה.
והמשתכר משתכר אל צרור נקוב
במקרא וכיום נוהגים לומר את הביטוי כאשר מבקשים להדגיש שאדם מתקשה בפרנסה מפני שכל כספו נופל מארנקו המחורר ובאמירת הביטוי מתכוונים שאדם זה הפסיד את כספו.
אברהם טיקטין
רבי אברהם טיקטין (ל' בכסלו תקכ"ה 1764, שוורזנץ ליד פוזנה – כ"ב בטבת תקפ"א, 27 בדצמבר 1820) היה רב אשכנזי, רבן של ערים שונות ברחבי גרמניה ובסוף ימיו רבה של ברסלאו. בן דורם וידידם של רבי עקיבא איגר ורבי יעקב לורברבוים.
ביוגרפיה
נולד לרב גדליה טיקטין רבה של שוורזנץ, ולאמו מרת פריידל, התייתם בגיל 9 (תקל"ד, 1774) ולמד מאז אצל גיסו, בעל אחותו ותלמיד אביו, רבי מרדכי מגריידיץ. בצעירותו למד בליסא ובה הכיר את רבי עקיבא איגר, רבי יעקב לורברבוים ורבי חיים אוירבך, ולמד עמם. כיהן בתחילת דרכו ברבנות על מקומו של אביו בשוורזנץ, ואחר כך גם כרבן של לונטשיץ וגלוגאו, בה כיהן שלוש עשרה שנים. בשנת תקע"ו התמנה כרבה של ברסלאו, בה כיהן עד פטירתו בכ"ב בטבת תקפ"א, 27 בדצמבר 1820.
יום טוב של ראש השנה תרס"ו
המאמרים שבסדרה עוסקים בנושאים בעלי משמעות רחבה במשנת חב”ד. בעיקרם מוסברת סיבת בריאת העולם בהתאם למשנת ספר התניא. סדרת מאמרים זו נחשבת ליסודית ולעיונית בתורת חב"ד.
במחקר ישנה התייחסות לנושאים במאמרים בענייני הבנת האלוהות ומושגים כמו אור אין סוף, אין סוף ועוד. החוקרים מצביעים על כיווני התפתחות ברעיונות הללו הכתובים במאמר, רעיונות שנוסחו בקצרה במאמריו של אדמו"ר הזקן.
אברהם טיקטין
ביוגרפיה
בנו רבי שלמה זלמן טיקטין מילא את מקומו כרבה של ברסלאו. בן נוסף שלו היה רבי יצחק טיקטין. בן נוסף שלו היה ר' משה טיקטין, שהוציא לאור ספרו "פתח הבית". וחתם על הספר "קורא הדורות", ווארשא תקצ"ח. עם אחיו רבי שלמה זלמן.
יום טוב של ראש השנה תרס"ו
מעמד הספר בחסידות חב"ד
הרבי מלובביץ' אמר באחת משיחותיו:
אברהם טיקטין
ביוגרפיה
רבי אברהם טיקטין היה מגדולי דורו, רעו של רבי עקיבא איגר, שכתב עליו: "אך לאשר אני רואה דגם מסברא לא ניחא ליה [=שגם מסברה אין נוח לו] להגאון אבד"ק גלוגא נ"י חילוקי בזה, בטלה דעתי הנמוכה והחלושה נגד דעתו הגדולה של הגאון נ"י".
יום טוב של ראש השנה תרס"ו
תכלית וסיבת הבריאה
לפי המבואר בסדרת המאמרים, תכלית כוונת בריאת העולם היא המשכת גילוי אור אין סוף שהיה קודם הצמצום בעולמות באופן שהנבראים יכילו את הגילוי, וזאת באמצעות קיום התורה והמצוות על ידי עם ישראל. בנוסף, על ידי קיום התורה והמצוות יימשך גם גילוי אלוהי נעלה אף יותר מכמו שהיה קודם הבריאה. אידיאל זה הוא מפני שהקב"ה 'נתאווה שתהיה לו דירה בתחתונים', כלומר שגילוי האלוהות יוחדר במציאות הגשמית.
אברהם טיקטין
ביוגרפיה
מתלמידיו:
יום טוב של ראש השנה תרס"ו
תכלית וסיבת הבריאה
בסדרה מובאות שתי סיבות לבריאת העולם, שנכתבו בספרי קבלה שונים:
אברהם טיקטין
ספריו
חיבר לפחות עשרים ושבעה חיבורים, רובם לא נדפסו. ספרו היחיד שנדפס בחייו הוא "פתח הבית" (דיהרנפורט תק"פ). רבים מכתביו מצויים באוסף הרב רפאל רייכמן בירושלים, ומהם מתפרסמים מעת לעת קטעים בכתבי עת תורניים ובספרי זיכרון שונים. חידושיו על מסכת קידושין והלכות קידושין בשולחן ערוך נדפסו מכתב ידו על ידי הרב יחיאל מיכל דזימיטרובסקי בשם "פתח הבית", ובתוספת הערות וציונים בשם "מלואי הבית".
יום טוב של ראש השנה תרס"ו
תכלית וסיבת הבריאה
אלא שלדברי הרבי הרש"ב, שתי הסיבות הללו אינן מסבירות כראוי את הבריאה: כוחותיו של הקב”ה אינם חסרים את השלימות הקיימת במימושם בפועל, ולפיכך דבר לא מתווסף בהם בבריאה. כמו כן, הנבראים המודעים לקיומו של הקב”ה ומכירים את כוחותיו הם דווקא אלו שבעולמות העליונים, ובריאת העולם הזה הגשמי אינה מוסברת.
לפיכך מסיק כי הבריאה היא מפני תשוקתו של הקב"ה, ולא ייתכן הסבר שכלי-אנושי לתשוקה זו, "הוא למעלה מטעם ודעת (וכמו שאמר רבינו ז"ל על זה ), רק שנתאווה שיהיה מציאות תחתונים, ויומשך בחינת עצמות אור אין סוף למטה, שזה ביכולת להמשיך למטה בעולם התחתון דוקא".
מבנה הספר
הספר מורכב משישים ואחד מאמרים שנאמרו על סדר השנה, בכתיבתם האריך הרבי הרש"ב יותר מהנאמר. המאמרים הם רצף עניינים הכרוכים זה בזה, ועוסקים באותו עניין, ולכן נקראים בשם 'המשך'. לאורך הספר ישנן הגהות מאת הרבי הרש"ב. החלק האחרון של הספר נקרא 'השלמת הדרוש' והוא לא נאמר בעל פה.
על קטעים מסוימים מתוך המאמרים רשם כי אין להעתיקם. אך הרבי מלובביץ' הורה להדפיסם בשולי הגיליון ולציין שנרשם עליהם "אין צריך להעתיק".
המאמרים משנות אמירת וכתיבת המאמר, שאינם מה'המשך' נדפסו בנפרד, 'ספר המאמרים תרס"ו-תרס"ז', בעריכת הרב יהונתן דוד רייניץ (משפיע בישיבת תומכי תמימים בניו הייבן וחבר מערכת אוצר החסידים).
מהדורות וביאורים
מעת אמירת המאמרים למדו את המאמרים האלו מתוך העתקות כתב יד או כתובים במכונת-כתיבה. לראשונה הספר נדפס בשנת תשל"א על ידי הוצאת קה"ת, בהוראה ישירה מהרבי מלובביץ'. הספר חזר ונדפס בשנים הבאות עם הוספות שונות. בשנת תשע"א הוציאה קה"ת לאור מהדורה חדשה של הספר. חברי המערכת של מהדורה זו: הרב דוד אולידורט (חבר מערכת אוצר החסידים), הרב דוד פלדמן (חבר מערכת וועד הנחות בלה"ק), הרב יהונתן דוד רייניץ והרב אהרן לייב רסקין (משפיע בקראון הייטס וחבר מערכת אוצר החסידים).
יוהנס אוולד
יוהנס אוולד (בדנית: Johannes Ewald; 18 בנובמבר 1743, קופנהגן – 17 במרץ 1781, קופנהגן) היה משורר דני.
ביוגרפיה
יוהנס אוולד נולד בקופנהגן למשפחת כומר מקומי. לאחר סיום בית הספר הוא למד באוניברסיטת קופנהגן. בגיל 15 הוא נמלט מהבית ונרשם לצבא לממלכת פרוסיה. בתחילת מלחמת שבע השנים הוא עזב את השרות והצטרף לצבא אוסטריה בה שירת כקצין. לאחר מספר חודשים של שרות הוא נמלט, חזר לדנמרק והחל ללמוד תאולוגיה.
למרות לימודי תאולוגיה אוולד החל להתעניין בספרות, בעקבות אהבה נכזבת, הוא התחיל לכתוב שירה.
לאחר קרבות מלחמת שבע השנים אוולד חזר נחלש ופגוע. הוא עסק בכתיבת שירים אך במקביל סבל מבעית אלכוהוליזם.
בעקבות פרדריק החמישי הוא התבקש לכתוב אלגיה. שירים שלו זכו לפופולרית רבה והוא היה נחשב למשורר בולט של התקופה.
בנוסף לשירים, אוולד כתב מספר מחזות וספר אוטוביוגרפיה שפורסם רק בשנת 1804.
הוא נטמן בכנסייה בקופנהגן ליד משורר דני נוסף יוהאן וסל ובמקום הוקמה אנדרטה משותף שפוסלה על ידי אוטו אוונס.
ירכבתום
יִרְכַבְתֻם ( מלך בין 1675–1650 לפנה"ס לערך, על פי הכרונולוגיה התיכונה) היה המלך השביעי בשושלת ימחד האמורית, שמרכזה שכן בעיר חלב שבסוריה. הוא ירש את אביו, המלך ניקמי-אפוח.
תקופת מלוכתו
המידע אודות תקופת מלוכתו של ירכבתום מופיע בשני מקורות: בשבר מכתב חתי ובלוחות שנמצאו באללח', שהם המקור העיקרי למידע אודותיו. על פי הטקסטים שנמצאו, הוא היה פעיל, בדרך של רכישת ומכירת קרקעות, בהתאמת הגבול בין ממלכת ימחד והממלכה הואסלית של אללח', יחד עם אמיתכום מלך אללח'. הוא יצא למסע מלחמה באזור נשתרבי (Nashtarbi), ששכנה ממזרח לפרת, בעקבות מרד של נסיך חורי בעקבות עליית כוחן של נסיכויות חוריות בצפון מזרח סוריה. חשיבות המסע באה לידי ביטוי בכך ששימשה לציון תאריך על גבי תעודות משפטיות.
ירכבתום כרת ברית שלום בשמו של מלך אללח' עם סמומה מלך העפירו, שחיו בתחום ממלכת אללח' והיוו מרכיב בולט באוכלוסייה, תוך שהוא מציין את החשיבות והסכנה של המצאות לוחמים עצמאיים באזור.
משרט
משרט הוא כלי ידני המשמש בעיבוד מתכות. הוא משמש לסימון, בעיקר של קווים, על החומר, לפני עיבוד נוסף שלו. המשרט הוא עזר חשוב בהעברת התוכנית, או תבניות התכנון, אל החומר הגולמי. הוא משמש במקום סימונים בעפרון או בדיו מפני שבמתכות סימונים כאלו פחות מדויקים בגלל הרוחב שלהם, מטשטשים ונמחקים מהר. בניגוד לכך, סימוני המשרט הם באופן ניכר מאוד דקים ועמידים יותר. כאשר המתכת אינה מצופה, סימני צבע יכולים להגדיל את הניגודיות של סימוני המשרט, בלי לפגוע בדיוק ובעמידות של הסימון.
רכס קוורציט המערבי
רכס קוורציט המערבי (באנגלית: West Quartzite Range) הוא המערבי מבין שני רכסי הרים מקבילים (השני הוא רכס קוורציט המזרחי). רכס זה ממוקם בצידו המזרחי של קרחון הוליסטון בהרי קונקורד שבאנטארקטיקה.
משרט
המשרט עשוי ממוט מתכת עם קצה מפלדה יצוקה, מוקשחת, ומעובדת בחום. החוד בקצה, המיצר את הסימון בפועל, מחודד לזווית של 30 או 40 מעלות. יש משרטים עם קצה מחודד יחיד, וישנם שבכל קצה שלהם יש נקודת חוד. משיכת חוד המשרט על פני המתכת מייצרת שריטה שטחית מאוד על פני השטח. בשימוש בסיסי, כדי לסמן קו, מושכים את המשרט לאורך מוט, למשל סרגל מתכת.
רכס קוורציט המערבי
היסטוריה
שמו של הרכס ניתן לו על ידי המשלחת הצפונית של משלחת החקר של פדרציית מועדוני טיפוס ההרים הארקטית של ניו זילנד (New Zealand Federated Mountain Clubs Antarctic Expedition) אשר חקרה את האזור בין השנים 1962–1963, והוא נקרא על שם סלעי הקוורציט המרכיבים את הרכס.
משרט
משרט גרירה
הכלי משמש לסימון קווים במרחק שנקבע מקו הבסיס. החלק המעובד מושם על יחידה משופעת, כך שהאזור בו נדרש הסימון יהיה מאונך לפני משטח קבוע (למשל שולחן עבודה) והקו שיש לסמן יהיה מקביל למשטח של שולחן העבודה. את משרט הגרירה מכוונים לגובה הקו הרצוי. קו הסימון מתקבל על ידי גרירת משרט הגרירה על שולחן העבודה במקביל לאזור בו נדרש הסימון, באופן שהחוד יצור את קו הסימון הרצוי.
רכס קוורציט המערבי
לקריאה נוספת
• Edmund Stump, The Ross Orogen of the Transantarctic Mountains, P 47
• Dow & Neall, Lower Rennick Glacer, New Zealand Journal of Geology and Geophysics 1974, P 688
הרכבת הקלה בבאר שבע
היסטוריה
תוכנית להקמת רכבת קלה בבאר שבע עלתה לראשונה בסוף שנות ה-90 של המאה ה-20, במסגרת תוכנית המתאר החדשה של העיר, שהייתה מיועדת להפוך אותה ל"מטרופולין הרביעי של ישראל". ב-13 בינואר 1998, חתמו שר התחבורה, יצחק לוי, שגריר הולנד בישראל, ואן הלנבירג-הובר וראש עיריית באר שבע, דוד בונפלד, על הסכם לתכנון רכבת קלה בבאר שבע על ידי חברת התכנון ההולנדית לוג'יטק. ביוני 1999, הודיע ראש עיריית באר שבע, יעקב טרנר, כי הרכבת הקלה בבאר שבע תחל לפעול בשנת 2003. בין השאר נבדקה האפשרות לבצע את הפרויקט במימון של משקיעים פרטיים. בדיקה נוספת שנערכה אז, העלתה כי אין כדאיות כלכלית לפרויקט נוכח נפח הנוסעים הקטן יחסית באותם ימים בתחבורה הציבורית ולכן התוכנית הוקפאה.
במאי 2008 הודיעו משרדי האוצר והתחבורה כי הם שוב בוחנים הקמת רכבת קלה בבאר שבע.
ב-12 בינואר 2016 הכריזו שר התחבורה, ישראל כ"ץ, וראש עיריית באר שבע, רוביק דנילוביץ', על הכוונה להתחיל בתכנון רכבת קלה שתשרת את תושבי באר שבע והיישובים הסמוכים לה. כמו כן, הכריז כ"ץ כי הרכבת תיקרא בשם "רכבת דנילוביץ'", על שם יוזם הרעיון, רוביק דנילוביץ'. עלות ההקמה תהיה בין 3 ל-5 מיליארד שקלים.
ב-29 בינואר 2018 החלו עבודות התכנון, בשיתוף עיריית באר שבע, משרדי האוצר והתחבורה, וחברת נתיבי איילון.
צ'נטיקו
צ'נטיקו היא אלת האש הביתית והאח, וכן אלת האוצרות במיתולוגיה האצטקית.
הרכבת הקלה בבאר שבע
היסטוריה
בדצמבר 2020 התפרסם כי משרד האוצר אישר תקציב של 30 מיליון ש"ח לתכנון הרכבת הקלה.
צ'נטיקו
על פי המיתולוגיה האצטקית, צ'נטיקו אוכלת פפריקה ודגים צלויים.
הרכבת הקלה בבאר שבע
היסטוריה
בפברואר 2021 פורסם כי משרד התחבורה החל לקדם את התוכנית, באמצעות חברת נתיבי ישראל, לאחר שהושגו הסכמות בין המשרד למשרד הביטחון בנוגע למערך התחבורתי שישרת את החיילים בקריית המודיעין שתקום בליקית. במסגרת זו מתוכנן להקים קו שיחבר בין קריית המודיעין שתקום בליקית לבין באר שבע, ויעבור במסלול סיבובי בעיר.
צ'נטיקו
מסופר במיתולוגיה האצטקית כי צ'נטיקו נענשה על ידי האל טונאקאטקוטלי שהפך אותה לכלבה כעונש על אכילת פפריקה ביום צום.
הרכבת הקלה בבאר שבע
היסטוריה
ב-6 באוקטובר 2021 פורסם כי התקיימה ישיבה ההתנעה הראשונה של הפרויקט בוועדה לתשתיות לאומיות. תוואי הקו הראשון של הרכבת הקלה יהיה באורך של כ-25 קילומטרים והקמתו צפויה להסתיים בתוך כעשור.
צ'נטיקו
האלה מתוארת כלובשת כתר עשוי קוצי קקטוס רעילים, ולעיתים מתוארת בצורת נחש אדום.
הרכבת הקלה בבאר שבע
היסטוריה
ב-14 באוגוסט 2023 פורסם כי הוועדה לתשתיות לאומיות החליטה לקדם את תוואי הרכבת הקלה שתנוע בין באר שבע, קריית המודיעין בליקית ולמעבר מיתר.
תוואי הרכבת
על פי התכנון צפוי לקום בשלב ראשון קו רכבת קלה אחד. הקו באורך של כ-25 קילומטרים יחבר בין קריית המודיעין המוקמת בליקית לבאר שבע. על פי התכנון הקו יעבור בבאר שבע במסלול סיבובי ויחלוף בין השאר בתחנות הרכבת באר שבע מרכז ובאר שבע האוניברסיטה, בבית חולים סורוקה, ובעירייה, ומלבד בסיס המודיעין בליקית יחלוף בסמוך ליישובים עומר, לקיה, מיתר ויסתיים במעבר מיתר.
בהמשך צפויים לקום קווים נוספים שיקשרו בין חלקי העיר באר שבע.
מדינה טאימזובה
מדינה אנדרייבנה טאימזובה (ברוסית: Мадина Андреевна Таймазова; נולדה ב-30 ביוני 1999) היא ג'ודוקא רוסייה ממוצא אתני אוסטי, המתחרה בקטגוריית המשקל עד 70 ק"ג. טאימזובה מחזיקה במדליית ארד מאולימפיאדת טוקיו 2020 ובשתי מדליות ארד מאליפויות אירופה (2020 ו-2021).
קריירה
בשנת 2018 היא זכתה במדליית הארד בקטגוריית המשקל עד 70 ק"ג באליפות אירופה לג'ודו עד גיל 23, שנערכה בגיור, הונגריה.
באליפות אירופה 2020 אשר נערכה בפראג, זכתה טאימזובה במדליית ארד לאחר שניצחה בווזארי את אליס בלאנדי מאיטליה. באליפות אירופה שנה לאחר מכן היא זכתה שוב במדליית הארד כאשר בקרב על המדליה היא זכתה לניצחון טכני, לאחר שיריבתה ההולנדית קים פולינג לא יכלה להופיע עקב פציעה.
עוד בשנת 2021 היא זכתה במדליית כסף בטורניר המאסטרס היוקרתי שנערך באותה השנה בדוחא שבקטאר ובמדליית זהב בגראנד סלאם קאזאן שברוסיה.
באולימפיאדת טוקיו 2020, זכתה טאימזובה במדליית הארד בקטגוריית המשקל עד 70 ק"ג. היא החלה את דרכה בסיבוב הראשון בו ניצחה בווזארי את מריה ברנבאו הספרדייה. בשמינית הגמר היא ניצחה באיפון את מריה פורטלה הברזילאית לאחר 14:57 דקות של קרב, וברבע הגמר ניצחה בתוך 21 שניות את אליסווט תלצידו היווניה. בחצי הגמר היא הפסידה באיפון ליפנית צ'יזורו אראי לאחר 16:37 דקות של קרב ונשרה לקרב על מדליית הארד בו ניצחה בווזארי את ברברה מטיץ' הקרואטית דקה ו-17 שניות בתוך זמן ניקוד זהב.
הר קלירי
הר קלירי (באנגלית: Mount Cleary) הוא פסגה ברכס קירקווד, באזור חוף סקוט של ארץ ויקטוריה, שבאנטארקטיקה.
הפסגה ממוקמת בקצה הצפוני של מסיב אנדוור.
גובהה של הפסגה 1,400 מטרים מעל פני הים; הפסגה היא ההר ה-3,189 בגובהו באנטארקטיקה.
מקור השם
הפסגה נקראת על שמו של פיטר קלירי (Peter Cleary), אשר שירת בחטיבה האנטארקטית של ניו זילנד מאז שנת 1978, ואשר עבד במסגרת תוכניות חקר של ניו זילנד ושל בריטניה, כמפעיל כלבים, ועסק בתמיכה לוגיסטית.
צפרות הולנדית
למגזין יש מהדורות בשפה האנגלית וההולנדית והוא עוסק במורפולוגיה, סיסטמטיקה, תצפיות ותפוצה של ציפורים בבנלוקס, אירופה ובמקומות אחרים באזור הפלארקטי.
אלייז'ה בורק
אלייז'ה סמואל בורק (באנגלית: Elijah Samuel Burke; נולד ב-24 במאי 1978) הידוע יותר בשמות הבמה שלו, דיאנג'לו דינרו, הפופ ואלייז'ה בורק הוא מתאבק אמריקאי. בורק החל את קריירת ההיאבקות שלו בשנת 2004 בארגון ה-WWE, כשתחילה הוא התאבק בארגון הפיתוח Ohio Valley Wrestling (OVW) ולאחר מכן זומן לרוסטר הראשי, שם שהה בין שנת 2006 לשנת 2008. לעיתים הוא שימש כפרשן, אף על פי שהוא שימש כמתאבק בקבוצת The New Breed.
בין השנים 2009 ל-2013 ושוב בין השנים 2015 ל-2017, בורק התאבק עבור הארגון Total Nonstop Action Wrestling (TNA; לאחר מכן, שונה שם הארגון ל-Impact Wrestling), כשבתקופה הראשונה שלו הוא שימש כמתאבק, בניגוד לתקופה השנייה, שבה הפך לפרשן. בשנת 2013, בורק חזר ל-OVW ואף הפך לאלוף הטריפל קראון, כשהשלים זכייה בכל האליפויות האפשריות בארגון (אליפות משקל כבד, אליפות הטלוויזיה ואליפות הזוגות הדרומית). יתרה מזאת, בורק נבחר למתאבק המשתפר של שנת 2010 מטעם מגזין ההיאבקות PWI.
לפני שהחל בקריירת ההיאבקות, בורק היה קצין בפלורידה בנוסף להיותו מתאגרף, רקע שהשפיע על סגנון הזירה שלו מאוחר יותר, כשהפך למתאבק. בנוסף, לבורק יש תואר בצדק פלילי.
אכיפת חוק וקריירת האיגרוף
בורק הוא קצין לשעבר במדינת פלורידה, שהפך לאחר מכן למתאגרף בעל מאזן של 103 ניצחונות (102 נוקאאוטים) והפסד אחד בקריירה. לפי הפרופיל שלו באתר הרשמי של ה-WWE, ההפסד היחיד שספג היה כתוצאה מפסילה לאחר שהוא השתמש בנוקאאוט על יריבו ולאחר מכן סירב לסגת לפינה.
Ohio Valley Wrestling (2004–2006)
לאחר שחתם בארגון ה-WWE בשנת 2004, הוא נשלח לארגון הפיתוח Ohio Valley Wrestling (OVW). בארגון זה, הוא זכה באליפות העולם במשקל כבד ב-8 בדצמבר 2004, כשניצח את צ'אד טולאנד. ב-14 באפריל, הוא איבד את התואר למאט מורגן. הוא נאלץ להישאר תקופה ממושכת מהרגיל משום שדחה הצעה להצטרף לקבוצת הספיריט סקוואד, עד שערך את הבכורה שלו בתוכנית סמאקדאון ביחד עם סילבסטר טרקאי.
The New Breed (2006–2007)
בורק זומן לרוסטר הראשי כחלק מהתוכנית סמאקדאון ב-28 ביולי 2006 תחת הגימיק של מלווה לוחם ה-MMA לזירה של סילבסטר טרקאי, שהוגדר כלוחם. בקרב הראשון שלו הוא ניצח את סקוט רייט, ולאחר מכן שבר את רצף הניצחונות בן ארבעת החודשים של ויטו.
ב-7 בנובמבר 2006, בורק וטרקאי ערכו את הבכורה שלהם במותג ECW. שבוע לאחר מכן, בורק החליף את טאז, שעבר ניתוח בברך, כפרשן לצד השדרן, ג'ואי סטיילס. ב-28 בנובמבר, בורק ביצע את חזרתו לזירה, כשהוא וטרקאי הפסידו להארדיז. באירוע השלם וצפה של המותג, December to Dismember, שנערך ב-3 בדצמבר, השניים גברו על ה-Full Blooded Italians (ליטל גווידו וטוני מאמאלוק). הצמד נודע לאחר מכן בשם "Knock-Out/Tap-Out Connection", בעקבות קריירת האיגרוף של בורק והרקע של טרקאי ב-MMA. לעומת זאת, טרקאי שוחרר מהחוזה שלו בארגון ב-18 בינואר 2007, ובורק נשאר לבדו ועשה את ההסבה המלאה לתחרות יחידנית.
לאחר מכן, תוך כדי שבורק התאבק בקרבות יחידים, יושב ראש הארגון, וינס מקמהן, זלזל במתאבקים המקוריים של ECW, כשקרא לבורק לזירה ואף כינה אותו "העתיד של ECW". בורק הותקף על ידי טומי דרימר, רוב ואן דאם, סאבו והסאנדמן. ארבעת המתאבקים האלו הקימו קבוצה בשם "המקוריים של ECW". מנגד, בורק הקים את קבוצת "The New Breed" (בעברית: "המין החדש") אשר כללה את מאט סטרייקר, מרקוס קור ואן וקווין ת'ורן ושמה לעצמה למטרה להתנגד לקבוצת המקוריים. לעומת זאת, ברסלמניה 23, קבוצתו של בורק הפסידה לקבוצת המקוריים.
לאחר מספר שבועות שהוא ניסה לגייס את המתאבק CM פאנק לשורות הקבוצה, הוא לבסוף צלח במשימתו ב-10 באפריל. עם זאת, פאנק בגד בקבוצה שבועיים לאחר מכן, כשתקף את בורק לאחר קרב. ב-1 במאי, ת'ורן עזב את הקבוצה לאחר היעדר ההתערבות מצד חבריו בקרב נגד CM פאנק. באותו הערב, סטרייקר ומרקוס קור ואן הפסידו לאחים מייג'ור. לאחר מתיחות בין חברי הקבוצה, הם נקלעו לפיוד נגד קבוצת המקוריים של ECW, CM פאנק והאחים מייג'ור, כל זאת בו זמנית. באירוע יום הדין, בורק נוצח בקרב יחידים על ידי CM פאנק. שבועיים לאחר מכן באירוע One Night Stand, בורק, סטרייקר ומרקוס קור ואן נחלו הפסד לטומי דרימר, הסאנדמן ו-CM פאנק בקרב שולחנות, שלמעשה פירק את קבוצת "המין החדש".
חזרה לתחרות יחידנית והפיטורים (2007–2008)
ב-19 ביוני 2007, בורק הפסיד לכריס בנואה (בקרב שהיה האחרון של בנואה לפני מותו) בקרב אשר קבע מי יתמודד מול CM פאנק או מרקוס קור ואן על אליפות העולם של ECW הפנויה באירוע Vengeance: Night of Champions. בורק הפסיד לפאנק בקרב 2 מתוך 3 הכרעות אשר קבע את הטוען לכתר לאליפות העולם של ECW של ג'וני נייטרו. ב-10 ביולי, בורק ניצח את באלס מהוני וכתוצאה מכך חזר לתמונת האליפות. בורק הוכתר כטוען לכתר לאליפות ECW ובעקבות זאת הוא התמודד מול CM פאנק באירוע בלתי נסלח, אך הוא כשל בניסיונו לזכות בתואר זה לאחר שהפסיד לפאנק. יומיים לאחר מכן בתוכנית השבועית של ECW, מרדף הדחות נקבע על ידי הג'נרל מנג'ר, ארמנדו אסטרדה, שבו המנצח בסוף המרדף יזכה להתחרות נגד פאנק על האליפות הראשית באירוע ללא רחמים. אסטרדה נקב בשמותיהם של בורק, קווין ת'ורן, טומי דרימר וסטיבי ריצ'רדס כמתמודדים בקרב הדחות מרובע. בקרב זה, בורק ניצח והסיר את שמו של ריצ'רדס מתמונת האליפות. שבוע לאחר מכן, ת'ורן הודח במסגרת הקרב המשולש, אך בקרב האחרון אשר קבע את הטוען לכתר, בורק הפסיד לדרימר.
לקראת סוף שנת 2007, בורק ניהל פיוד קצר נגד אלוף העולם במשקל כבד באותה תקופה, בטיסטה, לאחר שבטיסטה הצהיר שהקרב המתוכנן שלו נגד בורק הוא הדבר האחרון שמפריע לו. זלזול זה מצידו הוביל לקיום שני קרבות בין השניים, כשבשניהם בורק הפסיד. ב-20 בנובמבר בתוכנית ECW, בורק היה בשותפות עם שלטון בנג'מין, שהוצג ב-ECW לאחר שהועבר מהמותג Raw. בורק נעדר מהופעות על המרקע במשך מספר חודשים, אך הופיע בקרב הרויאל ראמבל של שנת 2008, כשנכנס כמספר ה-28 והודח על ידי טריפל H. בורק לקח חלק בקרב הבאטל רויאל בן 24 המשתתפים במסגרת האירוע רסלמניה 24, כשקרב זה קבע את הטוען לכתר לאליפות ECW, שבה החזיק צ'אבו גאררו, לקרב אליפות מאוחר יותר באותו האירוע. בורק הודח במהרה מהקרב על ידי המנצח בקרב, קיין.
בורק שב בחזרה לפעילות במסגרת קרב זוגות בתוכנית סמאקדאון לצד שלטון בנג'מין, כשביחד הם הפסידו לקופי קינגסטון ואלוף ארצות הברית באותה תקופה, מאט הארדי. שבוע לאחר מכן, בורק הפסיד להארדי בקרב יחידים, שלאחר מכן התברר כקרב הטלוויזיוני האחרון של בורק בארגון. לאחר מכן, בורק ניסה למתג את עצמו מחדש בדמות ה"בלאק פופ", כשרשם ניצחונות על סטיבי ריצ'רדס, קונג פו נאקי וג'יימי נובל בקרבות חושך (קרבות שלא שודרו בטלוויזיה). ב-10 בנובמבר 2008, בורק שוחרר מהחוזה שלו.
ארגונים עצמאיים (2008–2010, 2012–2015)
ב-13 בדצמבר 2008, בורק השתתף באירוע LockOut של ארגון ההיאבקות הפוארטו ריקני World Wrestling Council (WWC) בקרב הארדקור משולש נגד סטיב קורינו וסאבו. חודש לאחר מכן, הוא הופיע באירוע אופוריה כשחבר לארמנדו אלחנדרו אסטרדה וביחד הם כשלו בניסיונם לזכות באליפות הזוגות של הארגון לאחר שהפסידו למתאבקים "רעם" ו"ברק". בשנת 2012, הוא שב לארגון WWC, כשגבר על ריקי בנדרס. ב-4 באפריל 2013, הוא הפסיד לג'ון מוריסון בקרב יחידים כחלק מאירוע של הארגון Pro Wrestling Syndicate. בורק חזר לפוארטו ריקו, אך הפעם לארגון היאבקות אחר בשם International Wrestling Association (IWA) בקרב שבו ניצח את גילברט.
Total Nonstop Action Wrestling (2009–2013)
ב-27 במאי 2009, בורק ניצח את שון ספירס בקרב חושך במהלך הקלטות התוכנית השבועית !TNA Impact. ב-29 ביולי, מגזין ההיאבקות Wrestling Observer Newsletter דיווח שבורק חתם על חוזה בארגון TNA. ב-6 באוגוסט, החלו להופיע קטעי וידאו שהודיעו על הגעתו של בורק באירוע הארד ג'סטיס תחת שם במה חדש, דיאנג'לו דינרו. באירוע זה, שנערך ב-16 באוגוסט, הוא הופיע לראשונה בארגון כדמות הרעה בקרב כלוב אסיילום, שבסופו דניאלס ניצח. ארבעה ימים לאחר מכן, הוא ערך את קרב הבכורה שלו בתוכנית השבועית של !Impact כאשר הוא ניצח את קונסקוונסס קריד. לאחר מכן, הוא הותקף על ידי סואיסייד עקב הפרעתו של דינרו במהלך הקרב שהתקיים בהארד ג'סטיס, שגרמה להפסדו של סואיסייד. ב-17 בספטמבר, דינרו ניצח את אותו סואיסייד. באירוע נו סרנדר, דינרו ניצח את סואיסייד פעם נוספת, הפעם בקרב ספירות בכל מקום. שבוע לאחר מכן, דינרו נחל הפסד ראשון לסואיסייד כאשר הקרב היה קרב רחוב, מה שלמעשה סיים את הפיוד הקצר ביניהם. ב-12 בנובמבר, הוא חבר לשורות מאט מורגן והרננדז נגד Team 3D וריינו. צעד זה הפך את דמותו לדמות טובה. שלושה ימים לאחר מכן, דיקסי קרטר הודיעה בחשבון הטוויטר שלה שבורק חתם על הארכת חוזה בארגון.
באירוע טרנינג פוינט, דינרו, מורגן והרננדז הפסידו ל-Team 3D וריינו. בתוכנית !Impact שבאה לאחר מכן, קבוצתו של דינרו הפסידה בקרב החוזר, כאשר ג'סי ניל הצטרף ל-Team 3D וריינו כאחד מהרעים. ב-3 בדצמבר, סואיסייד נענה בחיוב להצעתו של דינרו לשלום ביניהם וכתוצאה מכך הצטרף אליו, מורגן והרננדז בלחימה שלהם נגד ריינו, Team 3D וריינו. באירוע פיינל רזולושן, דינרו ושלושת חבריו הצליחו לנצח את האחרונים בקרב הדחות ארבעה נגד ארבעה.
ב-4 בינואר 2010, במסגרת פרק בן שלוש שעות של התוכנית !Impact בשידור חי, דינרו גבר על דזמונד וולף. שבועיים לאחר מכן באירוע ג'נסיס, לעומת זאת, וולף נקם את הפסדו וגבר על דינרו בקרב החוזר. ב-4 בפברואר, דינרו השיג ניצחון על אלוף העולם במשקל כבד של TNA, AJ סטיילס בקרב שאינו היה על תוארו של סטיילס. באירוע אגיינסט אול אודס, דינרו ניצח בקרבות יחידים את דזמונד וולף, מאט מורגן ומר אנדרסון, למרות תקיפתם של סקוט הול ושון וולטמן, כדי לזכות בטורניר Card Stud 8, שהקנה לו את ההזדמנות להתמודד מול סטיילס על אליפות העולם באירוע לוקדאון. באירוע זה, שנערך ב-18 באפריל, דינרו לא צלח במשימתו והפסיד לסטיילס. במהלך הקרב, בורק ספג פציעה בכתפו, שהשביתה אותו לחודשיים. כדי לכסות על הפציעה, העלילה הסבירה את היעדרותו של דינרו כאחת שנגרמה על ידי התקיפה של מר אנדרסון עליו ב-3 במאי בתוכנית השבועית.
ב-16 בספטמבר, דינרו נראה שהוא עשה את מעברו בחזרה לדמות הרעה, שהצטוות לשורות קווין נאש וסטינג בפיוד שלהם נגד האלק הוגאן, אריק בישוף וג'ף ג'ארט אשר נמשך חודשים וסבב סביב השליטה בארגון. דינרו הוכיח את תועלתו, כשהשיג מידע ממזכירתו של בישוף, מיס טסמאכר והציע אותו לשימושם של סטינג ונאש במזימתם. באירוע באונד פור גלורי, דינרו, סטינג ונאש התמודדו מול ג'ף ג'ארט וסמואה ג'ו בקרב האנדיקאפ 3 נגד 2, זאת לאחר שהאלק הוגאן, שהיה אמור להיות השותף של ג'ארט וג'ו, לא הוכשר להתאבק עקב פציעה בגב. בסוף הקרב, ג'ארט נטש את ג'ו, כשהשאיר אותו לבדו אל מול נאש שהצמיד אותו לניצחון. בסוף האירוע, התברר שסטינג ונאש צדקו מהתחלה על מה שאמרו בנושא הוגאן ובישוף, כשהם הפכו לדמויות הרעות ביחד עם ג'ארט, אביס וג'ף הארדי, בצעד שהפך מנגד את דינרו, סטינג ונאש לדמויות הטובות.
בתוכנית השבועית העוקבת של !Impact, סטינג ונאש סירבו להצטרף לקבוצתם של הוגאן ובישוף, שנקראה בשם אימורטל, ובמקום זאת עזבו את TNA ואת דיקסי קרטר, בטענה שהם ניסו להזהיר אותה מהתחלה, אך היא לא הקשיבה להם. דינרו, מנגד, נשאר עתה לבדו, כשהפך למטרה של הברית בין הקבוצות אימורטל ו-Fortune, כשחברי קבוצת Fortune: AJ סטיילס, דאגלס ויליאמס, קאזריאן, ג'יימס סטורם ורוברט רוד ניצחו אותו בקרב האנדיקאפ 5 נגד 1. שבוע לאחר מכן, דינרו קיבל הזדמנות להתחרות על אליפות הטלוויזיה של סטיילס בקרב רחוב, אך הוא נוצח בקרב זה לאחר עזרה מצידו של אביס. לאחר מכן, דינרו ניסה ליצור שותפות עם סמואה ג'ו כדי להילחם בקבוצות אימורטל ו-Fortune בניסיון שלבסוף כשל. באירוע טרנינג פוינט, דינרו נחל הפסד לאביס בקרב חוטבי עצים, כאשר חוטבי העצים בקרב בגדו בו, כולל אחיו, שנקנה על ידי אריק בישוף. חודש לאחר מכן באירוע פיינל רזולושן, דינרו הפסיד פעם נוספת לאביס, הפעם בקרב ארון קבורה. ב-27 בינואר, דינרו השלים את מעברו לדמות הרעה כאשר הוא העליב את הקהל המקומי והתוודה על כך שהוא מתעב את סמואה ג'ו. באירוע אגיינסט אול אודס, שנערך ב-13 בפברואר, דינרו נוצח על ידי ג'ו. לאחר הקרב, דינרו תקף אותו וגרם לו לדמם. בתוכנית השבועית העוקבת של !Impact, ג'ו נקם בדינרו כשביצע עליו את מהלך המאסל באסטר על שולחן. ב-10 במרץ, דינרו ניצח את ג'ו בקרב החוזר בין השניים, לאחר שהוא הכה אותו בעזרת שרשרת. הפיוד ביניהם הגיע לסופו באירוע לוקדאון, שנערך ב-17 באפריל, ובו ג'ו ניצח את דינרו בקרב כלוב.
בחודש יוני, דינרו עזר לבראדר דיבון בפיוד שלו נגד אמריקה המקסיקנית, אף על פי שדיבון סירב לקבל עזרה מתוך טענה שהוא השפיע לרעה על שני בניו, טרנס וטרל. מאוחר יותר באותו החודש, דינרו ודיבון השתתפו בסדרת באונד פור גלורי אשר קבעה את הטוען לכתר לאליפות העולם במשקל כבד של TNA. במהלך סדרה זו, דינרו עזר לדיבון בניצחון במסגרת קרב זוגות, אך דיבון לא השיב לו טובה בעזרה נגד התקפתו בידי סמואה ג'ו. באירוע הארדקור ג'סטיס, שנערך ב-7 באוגוסט, דינרו גבר על דיבון בסדרת באונד פור גלורי. בהתחלת הקרב, דינרו הציע לשכב על ריצפת הזירה כדי להעניק לדיבון את הניצחון, אך האחרון סירב לכך. דיבון שינה את גישתו כלפי דינרו, כשנחלץ לעזרתו נגד סמואה ג'ו ב-25 באוגוסט. לעומת זאת, ההתקפה בידי ג'ו הכריחה את דינרו לוותר על המשך השתתפותו בסדרת באונד פור גלורי כחלק מפציעה עלילתית. ב-8 בספטמבר, דינרו ודיבון ניצחו את הבריטיש אינוויז'ן (דאגלס ויליאמס ומגנוס) וכתוצאה מכך הפכו לטוענים לכתר לאליפות הזוגות של TNA. שלושה ימים לאחר מכן באירוע נו סרנדר, השניים כשלו בניסיונם לזכות בתואר זה לאחר שהפסידו לאנרקיה והרננדז מקבוצת אמריקה המקסיקנית. ב-1 בדצמבר, דינרו ודיבון ניצחו את אינק אינק (ג'סי ניל ושאנון מור) ואת אמריקה המקסיקנית כדי להפוך שוב לטוענים לכתר, כשהפעם אלופי הזוגות היו קרימסון ומאט מורגן. באירוע פיינל רזולושן, שנערך ב-11 בדצמבר, הצמד שוב לא הצליח לזכות בחגורות האליפות. בתוכנית Impact Wrestling שבאה לאחר מכן, דינרו ביחד עם בניו של דיבון, בגדו בדיבון. באירוע ג'נסיס, שנערך ב-8 בינואר 2012, טרנס וטרל בגדו בדינרו ועזרו לאביהם לנצח אותו.
דינרו שב ל-TNA ב-14 ביוני, כשהוא לקח חלק בסדרת באונד פור גלורי. הוא השתתף בקרב הפותח בסדרה שהיה קרב גאונטלט ובו הוא הודח על ידי ג'יימס סטורם. לאחר ניצחון אחד בלבד ושמונה הפסדים, דינרו ספג פציעה בכתפו וכתוצאה מכך הושבת מהמשך התחרות שהייתה בשלביה האחרונים. כדי לכסות על הפציעה, העלילה הסבירה את היעדרותו של דינרו כאחת שנגרמה בעקבות ההתקפה של קבוצת Aces & Eights עליו באירוע הארדקור ג'סטיס.
ב-8 בינואר 2013, בורק הודיע בחשבון הטוויטר שהחוזה שלו פג תוקף ב-1 בינואר, והוא לא יחדש אותו.
החזרה ל-OVW (2013–2015)
ב-11 בספטמבר 2013, בורק ביצע את חזרתו לארגון OVW, כשרשם ניצחון על פלאש פלאנגן וזכה באליפות הטלוויזיה של OVW. הוא ניצח אותו פעם נוספת בקרב החוזר ביניהם שבוע לאחר מכן. הוא הגן בהצלחה על התואר פעמיים נוספות נגד ראול לאמוטה ורוקסטאר ספוד לפני שהפסיד את התואר לשילה ג'ונז ב-5 באוקטובר. ארבעה ימים לאחר מכן, בורק חבר לשורות אדי דיאמונד וביחד הם ניצחו את המראדורס (ג'ו קולמן ושילה ג'ונז), כשלאחר הקרב הוא איתגר את ג'ונז לקרב חוזר על אליפות הטלוויזיה. ב-16 באוקטובר, השניים התחרו אחד נגד השני במסגרת קרב כלוב, לעומת זאת, בורק כשל בניסיונו לזכות בתואר זה.
ב-16 בספטמבר 2015, בורק חזר לארגון לאחר כמעט שנתיים שלא התחרה בו, הפעם תחת שם הבמה ג'נרל פופ. באותה הפעם הוא הצטרף לפרייבט אנתוני בניצחונם על אדם ריבולבר ורוורנד סטיוארט מיילס בקרב אשר קבע את הטוענים לכתר לאליפות הזוגות הדרומית של OVW. ב-5 בדצמבר, פופ ואנתוני, שעתה הוכרו בשם "הבנד אוף בראדרז" ניצחו את קרקס משפחת ואן זאנדט (דאפר דן ואן זאנדט והרינגמאסטר) וכתוצאה מכך זכו באליפות הזוגות הדרומית. בעקבות זכייה בתואר זה, פופ הפך לאלוף הטריפל קראון ה-16 בתולדות OVW, כך שהשלים זכייה בכל האליפויות האפשריות בארגון. הם החזיקו בתואר זה כחודשיים, כשב-16 בנובמבר 2016, פופ חזר וזכה שוב בתואר זה, הפעם תחת שם הבמה אלייז'ה בורק ביחד עם ביג ג'ון.
החזרה ל-TNA (2015–2017)
בורק שב ל-TNA ב-3 ביוני 2015 בתוכנית השבועית Impact Wrestling, כאשר הופיע כפרשן תחת שם הבמה הפופ לצד השדרן ג'וש מת'יוז. ב-4 באוקטובר, הוא השתתף בקרב גאונטלט באונד פור גולד בן 12 משתתפים, שבסופו טיירוס ניצח.
ב-15 במרץ 2016, פופ נחלץ לעזרת ג'וש מת'יוז מתקיפתו בידי לאשלי, אך לבסוף מצא את עצמו מותקף במקומו. שבוע לאחר מכן, פופ גרם ללאשלי לאבד את ההזדמנות להתחרות על אליפות העולם במשקל כבד של TNA, כשהוא התערב בקרב הגאונטלט שבו השתתף ואף נלחם מולו עד למתחם של מאחורי הקלעים. ב-5 באפריל בתוכנית Impact Wrestling, פופ נוצח על ידי לאשלי בקרב רחוב.
ב-16 באוגוסט 2017, דינרו הודיע על עזיבתו את ארגון TNA.
חזרה לארגונים העצמאיים (2017–היום)
בורק ערך את הבכורה שלו ב-23 בדצמבר 2019 בתוכנית השבועית NWA Power של ארגון ההיאבקות הוותיק, NWA, תחת שם הבמה של הפופ.
חיים אישיים
במאי 2011, דווח באתר הרשמי של בורק שהוא סיים תואר בהצטיינות בצדק פלילי.
ג'ובאני בטיסטה צ'קי
ג'ובאני בטיסטה צ'קי (באיטלקית: Giovanni Battista Cecchi; 1748, פירנצה – אחרי 1815, פירנצה) היה תחריטאי נאו קלאסי איטלקי.
ביוגרפיה
צ'קי החל את הכשרתו כנגר, פציעה בכף ידו הימנית והדומיננטית קידמה את התמחותו אצל הצייר פרנסיס קונטי   משם המשיך לעקוב אחר החרט פרדיננדו גרגורי והקדיש את עצמו להדפסת העתקים של תמונות מרכזיות דוגמת המדונה והילד של אניבלה קראצ'י והחתונה המיסטית של קתרין הקדושה מסיינה של פרנצ'סקו ואני.
צ'קי היה אחד האמנים שהוזמנו על ידי הדוכס הגדול לאופולד בשנת 1769 להשלים יצירה בת 12 כרכים: סדרה של האמנים הדגולים ביותר בציור, פיסול ואדריכלות עם הספדים שלהם ודיוקנאות נחושת, המכיל למעלה מ-300 תחריטים של דיוקנאות אמן.
הוראה מתקנת
הוראה מתקנת או הוראה מאבחנת-טיפולית או הוראה מותאמת-אישית היא תחום בהוראה העוסק בטיפול בתלמידים בעלי צרכים מיוחדים ובעיות למידה, על ידי שימוש בשיטות וטכניקות הוראה מותאמות אישית לכל תלמיד, ואשר מתייחסת לחוזקותיו ולחולשותיו בהבטים אקדמיים, שכליים, רגשיים והתנהגותיים.
המושג "הוראה מתקנת" מופיע בשני ספריה של פרופסור מרים גיליס, "הוראה מתקנת" ו"היבטים חדשים בהוראה מתקנת" שיצאו בישראל בהוצאת דקל בשנת 1978. נראה שהוא תרגום מאנגלית של המושג remedial teaching. העוסקים בתחום אינם מציינים את תולדותיו ולא ברור מי טבע את המושג או אם השתמשו בו בישראל קודם לכן.
כמו שמצביעים המינוחים המעודכנים יותר של המושג, ההוראה המאבחנת-טיפולית-מותאמת מתבססת על אבחונים ועל התאמת עקרונות טיפוליים בנוסף לדידקטיים, והיא מותאמת אישית לפרט על שלל צרכיו. מטרותיה של הוראה זו הן מקיפות: פיתוח מודעות עצמית, קבלה עצמית ודימוי עצמי חיובי חרף הקשיים הריאליים, העלאת מוטיבציה, עידוד התנהגות חיובית, פיתוח מיומנויות חלשות, פיתוח אסטרטגיות לעקיפת המיומנויות החלשות, פיתוח ישיר של מיומנויות אקדמיות שלא נרכשו באופן ספונטני, הפסקת שימוש במיומנויות לא יעילות או שגויות ועוד. מכאן שהוראה זו גם מתחשבת בערוצי הקליטה האישיים (חזותי, שמיעתי, תנועתי, תחושתי, הקשרי) של כל תלמיד ובסגנון הלמידה שלו.
הוראה מאבחנת-טיפולית-מותאמת מתבצעת בשלושה שלבים:
הוראה זו מועברת על ידי מי שהוכשרו לכך: מומחים ללקויות למידה, בעלי תואר שני בלקויות למידה, מורים לחינוך מיוחד ומאבחנים דידקטיים.
בהתאם לגישה הקונסטרוקטביסטית, ההוראה המתקנת משתדלת לעשות שימוש בלמידה פעילה שבה התלמיד לוקח חלק בשיעור ואינו רק שומע פסיבי. זאת משום שאפקט היצירה משפר את יכולת השליפה של מידע שהאדם היה שותף ביצירתו.
העדפת תגמול על ענישה
על מנת לתת מענה לתלמיד המתקשה ולפתח מוטיבציה ללמידה חרף החרדה מכישלון, ניתן להשתמש בתמריצים רבים המסמלים עבורו הצלחה. יש להצמיד את החיזוק החיובי לפעולה המוצלחת ולא לדרוש מהתלמיד לחכות זמן רב עד לקבלת תגמול על מאמציו. זאת משום שהצמדת הגמול להישגים או להתנהגות רצויה מחזקת את התכונות הרצויות ושיתוף הפעולה של התלמיד, במיוחד כאשר הוא מעריך שסיכויי ההצלחה שלו רבים מסיכויי הכישלון. כמו כן, תגמול מיידי מתפקד כמשוב ברור על אופן תפקודו של התלמיד, ומסייע לו להגיע לתפיסה מציאותית של מעשיו ותוצאותיהם ולהתאים את התנהגותו על פי הנדרש בכל מצב. גישה זו יעילה יותר מזו המדגישה את ההתנהגות הבלתי רצויה על מנת לתקנה, משום שזו מדגישה את נקודות הכישלון של התלמיד יתר על המידה.
התאמת הסביבה הלימודית
כמו שיטת ההוראה, גם סביבת העבודה צריכה להיות מותאמת לכל תלמיד באופן אישי. למשל, עבור תלמידים המתקשים להתעלם מהסחות דעת, יש לצמצם את מידת הגרייה ככל הניתן ולהימנע מלהציף את התלמיד בגירויים שיעוררו את סקרנותו וימשכו בקלות את תשומת לבו (כמו קישוטים צבעוניים ורעשי רקע שונים).